ROMÂNIA                                                                                              APROBAT                                                                                                                                                                                      

JUDEŢUL TIMIŞ                                                                                    PRIMAR,                                               

MUNICIPIUL TIMIŞOARA                                                                                   

DIRECŢIA PATRIMONIU                                                              NICOLAE ROBU                                                                                                    
BIROUL ADMINISTRARE IMOBILE                                                      
Nr. ………………………………………..                                         
REFERAT
Privind trecerea  imobilului situat în Timişoara Bv. Gen. Dragalina nr. 2, înscris în CF nr.427521Timişoara, CF vechi 30 cu top nr.17156, 17157, din domeniul public al Municipiului Timişoara  în domeniul privat al  Municipiului Timişoara  în vederea  efectuări unui  schimb de proprietăţii 
     Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Patrimoniu privind posibilitatea  efectuări  unui schimb de proprietăţi între Municipiul Timişoara  şi Ordinul Călugăriţelor de la Notre Dame prin Episcopia Romano Catolică Timişoara,  constând  în următoarele imobile:
       1.  Imobilul situat  în Bv. Gen. Dragalina nr. 8-  clădire D+P+2E cu 42% pci şi 911/3745 mp teren construit şi 667/3745mp teren neconstruit înscris  în CF nr.425407-C1-U2 Timişoara  CF vechi nr. 145943  top. nr. 17150/2/I ,   proprietatea  Ordinului Călugăriţelor de la Notre Dame,  redobândit   prin Decizia de restituire nr.1387/17.07.2007, emisă  în baza  O.U.G. nr. 94/2000 republicată, privind retrocedarea unor bunuri imobile care au aparţinut cultelor religioase din România.
        Pentru  acest imobil  a   fost încheiat contract de închiriere  pe perioada 17.07.2007-17.07.2012,  între  Colegiul Tehnic     de Vest şi Episcopia Romano - Catolică de Timişoara cu  chirie de 13844,00 lei/luna, calculată conform  tarifelor prevăzute de   HG nr. 1886/2006, modificată şi completată. 

     2.  Imobilul situat în Bv. Gen. Dragalina nr. 2 – clădire D+P+2E   şi terenul  aferent  în suprafaţă totală de 1485 mp, înscris în CF nr.427521Timişoara, CF vechi 30 cu top nr.17156, 17157, este proprietatea publică a municipiului Timişoara; 
        În acest imobil se  desfăşoară activitatea  Centrului  Şcolar pentru Educaţie Incluzivă „ Dumitru Ciumăgeanu „ Timişoara, a cărei finanţare se asigură din sumele defalcate din unele venituri ale bugetului de stat prin bugetul  local al Consiliului Judeţean, conform  prevederilor art. 110  alin. 3 din Legea nr. 1/2011  a educaţiei naţionale.                                                                                                  
      Prin adresa nr. SC2011-13590/24.06.2011 Episcopia Romano –Catolică   de Timişoara  şi-a exprimat acordul de a purta discuţii cu reprezentanţii municipiului Timişoara  în vederea perfectării unui schimb  de proprietăţi  constând în  imobilele mai sus menţionate.                                                                                                                                                                    

      Prin adresa  cu nr. 8382/20.07.2012 înregistrată la municipiul Timişoara  cu nr. DP2012-4462/20.07.2012 Consiliul Judeţean Timiş    a solicitat Municipiului Timişoara   spaţii  pentru  mutarea  activităţii    Centrului  Şcolar pentru Educaţie Incluzivă „ Dumitru Ciumăgeanu „ Timişoara, a cărei  finanţare se asigură din sumele defalcate din unele venituri ale bugetului de stat prin bugetul  local al Consiliului Judeţean. 
       În solicitare  se menţionează  faptul  că au fost vizionate  mai multe imobile  din reţeaua şcolară aflate în domeniul public al Municipiului Timişoara, considerând  că în incinta Colegiului  Tehnic „Ferdinand I”,  Timişoara   există Căminul nr. 2  cu P+2E  cu adresa în str. Renaşteri nr. 24A şi Căminul   cu P+4E  cu adresa în str. Lorena nr. 35, care întrunesc condiţiile necesare  desfăşurări  activităţi  Centrului  Şcolar pentru Educaţie Incluzivă „ Dumitru Ciumăgeanu „ Timişoara.                                                                                                                                                                                                                                                                      
    Mutarea activităţi  Centrului  Şcolar pentru Educaţie Incluzivă „ Dumitru Ciumăgeanu „ Timişoara din   imobilul  situat în  Bv. Gen. Dragalina nr. 2 – teren  cu clădire D+P+2E,   se     necesită    pentru                                                                                                                                                           

 dezafectarea acestuia de  activitatea de utilitate  publică,  în vederea  treceri din domeniul public al municipiului Timişoara  în domeniul privat al Municipiului Timişoara şi efectuarea unui schimb  de proprietăţi cu  Ordinului Călugăriţelor de la Notre Dame care deţin în proprietate imobilul situat  în Bv. Gen. Dragalina nr. 8.
         Având în vedere cele de mai sus;                                                                                                                                                                              

Propunem:
     Emiterea unei hotărâri de consiliul local  care să aprobe:

       1. Trecerea din domeniul public al Municipiului Timişoara în domeniul privat al Municipiului Timişoara a imobilului situat în Timişoara în Bv. Gen. Dragalina nr. 2, înscris în CF nr.427521Timişoara, CF vechi 30 cu top nr.17156,17157;
      2. Împuternicirea Comisiei de negociere cu terţii a Consiliului Local al Municipiului Timişoara, constituită în baza  Hotărârii Consiliului Local  nr. 7/26.06.2012, să negocieze  cu Ordinul Călugăriţelor de la  Notre – Dame prin Episcopia Romano-Catolică de Timişoara, un schimb de proprietăţi constând în imobile – construcţii şi  teren situate  in Timişoara Bv. Gen. Dragalina nr. 2 proprietatea privată  a Municipiului Timişoara respectiv Bv. Gen. Dragalina nr. 8 proprietatea privată Ordinului Călugăriţelor de la Notre Dame.
      3. Hotărârea  adoptată  intră în vigoare după obţinerea  avizului conform  al Ministrului educaţiei, cercetării, tineretului şi sportului
               VICEPRIMAR,                                               DIRECŢIA PATRIMONIU

                                                                                          DIRECTOR,                                                                            
                 Dan Diaconu                                                               Martin Staia
                                                                                  ŞEF BIROU ADM IMOBILE   

